
Prolegomena. 


Lex  jubet  antiquissima,  ut  assiduae  operae, 

quam  quinquennio  studiorum  in  Caesareo  -  Regia 
Academia  Josephina  Medicinae  navavi,  specimen 

publici  faciam  juris.  Lubens  adripio  pennam,  ut 

\  v 

profitear,  omnes,  quae  mihi  sunt,  vires  scientiae 
dicatas ;  ratus  —  me  aliquantulum  intellexisse ,  om¬ 
nium  institutionum  sacrarum  et  profanarum,  quibus 
mortales  uti  necessitas  aut  flagitium  cogit ,  difficil¬ 
limam  esse  medicam ,  quae  incassum  almae  matris 
velum  radiis  caducae  mentis,  in  grandaevae  omni¬ 
genaeque  naturae  sinu  oberrantis  tollere  adjutitur: 
ignis  fatuus  in  caligine  noctis. 

Praestiti  hisce  pagellis ,  quod  potui ,  nemo 
ultra  posse  tenetur:  nec  ullus  praestolabitur,  ju- 


VI 

venem  virilis  maturitatis  specimina  reddentem ,  qui 
aequus  perpenderit,  hancce  tractatiunculam  ad 
primos  pertinere  conatus  litterarios,  quos  medicus 
tiro  non  ex  pruritu  scribendi,  sed  legi  academicae 
moriger  obtemperans  in  lucem  edidit. 


Introductio. 


/ 


§•  l. 

Oreator  rerum ,  Deus,  tales  naturae  leges  con¬ 
texit,  ut  nobilissimi  generis  humani  quodvis  indivi¬ 
duum  utero  matris  principio  reclusum  ex  tenui  germine 
in  nobilem  efflorescat  hominem.  Si  principium  vitae 
in  homine  contemplamur  internum  absolutum,  quod  a 
somaticis  nec  minime  dependet  circumstantiis ,  vitam 
consideramus  mere  psychicam  $  psychico-somaticam 
vero,  dum  hocce  principium  in  mutuo  cum  corpore 
connexu  nostrae  subjicimus  disquisitioni.  Homo  igitur 
duobus,  scilicet  corpore  et  anima  centris  compositus 
est.  —  Momento  procreationis ,  anima,  vis  principalis , 
Divinitatis  effluxus,  per  Universum  undulans  libera  et 
immortalis  corporis  humani  figuram  induere  coepit,  quae 
circa  naturae  typum  universalem  corpora  disponentem 
nascitur,  ut  diversos  vitae  suae  cyclos  ad  interitum 
usque  percurrat ,  suae  divae  originis  conscius  evadat. 

§•  2. 

Vinculum  corporis  et  animae  tale  quale  est , 
in  homine  absolutum  est.  Quodvis  centrum  alterius 
agit  vitae  ministrum,  ut  nec  corpus  influxu  animae, 
nec  anima  influxu  corporis  expers  esse  potest.  — 
Ita  quum  di  vergunt  hae  oeconomiae  animalis  fa¬ 
cultates  cardinales^  insimul  in  communem  confluunt 

actionem  ,  ut  unum  alterius  sit  causa  et  effectus, 
ut  experiri  licet,  morboso  statu  corporis  deperire 
vim  animae  et  vicissim.  —  JVec  ergo  vis  creatrix 
hic  aut  ibi  alia,  nec  alia  actio,  nec  alius  scopus  5  diremtae 
solum  sunt  hae  facultates,  ut  ex  illorum  complemento  no¬ 
bilissimam  protrudat  natura  mentalem,  qua  vitae  digni¬ 
tatem  omnigenae  metitur. 

§.  3. 

Quodsi  itaque  de  vita  somatico-psychica  hominis 
sermo  est,  nihil  aliud  concipimus,  quam  centrum,  quo 
vita  somatica  et  psychica  convergunt,  statum  quemdam 
internum ,  sensus  et  ideas  hominis  ex  somatica  et  psy¬ 
chica  amoeni  vel  inamoeni  status  sui  proprii  conscientia 
scaturientes ,  quam  conscientiam  ,, animum,  Gemutlr* 
nuncupamus ,  cujus  statum  diversae,  quae  ex  instituta 
rerum  ad  mentem  ipsam  relatione  oriuntur ,  repraesen¬ 
tationes  et  voluntatis  determinationes  constituunt.  — 
Mentem,  individuum  suum,  quod  incolit,  tuendi  et  intra 
corpora  dirigendi,  atque  in  rita  relatione  cum  aliis  cor¬ 
poribus  conservandi  nisum  dicimus.  —  Perscrutata, 
quae  mentem  inter  et  animum  reperitur ,  vicissitudine  , 
sequentia  fluunt  memoratu  digna.  Mente  cognoscimus, 
animo  vero  determinamus  statum  nostrum  et  vicissi¬ 
tudines  cum  rerum  externarum  natura.  Mens  claritatem 
idearum  et  veritatem  consequi  studet,  animus  amoenam 
vel  inamoenam  rerum  externarum  relationem  in  semet 
ipsum  respicit  et  commoda  nec  non  vitae  statum  perfe¬ 
ctum  ad  rogat.  Mens  est  lux,  animus  calor  vitae  psy¬ 
chicae,  humanum  in  homine 5  quae  mens  incassum  con¬ 
cipere  molitur,  sensu  et  fide  animus  comprehendit  atque 
ad  excelsa  tendens  inferiorum  nequaquam  obliviscitur. 

§♦  4. 

Quodsi  mens  res  externas,  ad  semet  ipsum  re¬ 
latas  ,  bonas  sibi  cognoscit,  grata  afficitur  perceptione, 
appetitu  trahitur  in  illas,  unde  respondens  huic  volun¬ 
tatis  agentis  et  reagentis  determinatio  procedit.  Sin 
malam  sibi  intelligit  rem,  ingrata  affligitur  sensatione 
et  voluntas  aversionem,  quam  inde  capit,  sua  exprimit 
reactione. 


Ita  in  harmonico  vinculo  cogitatur  homo  cum 
universo ,  hoc  erit  corporis  cum  anima  relatio.  Sed 
est  corpus ,  cujus  ope  anima  in  rerum  natura  existit , 
cujus  ope  efficit,  concentratur  in  quam  peripheriam, 
cujus  ope  temporis  et  spatii  sibi  conscia  fit,  ope  cujus 
divinas  suas  proprietates  agere  facit,  ope  cujus  cum 
natura  versatur  in  commercio ,  ope  cujus  vivit  mori- 
turque.  Anima  vero  illa  libera  manet,  et  omnes  ho¬ 
mines  simul  quasi  unam  animam  habent  5  quo  facile 
pulchra  intelligitur  Religionis  Christianae  doctrina  de 
commercio  inter  vivos  et  mortuos.  Est  haec  com¬ 
munio,  nam  ens  illius  naturae  est  in  vivis  et  futuris. 
Propterea  in  sinu  populorum  judicium ,  et  quaerenda 
veritas  5  omnes  ab  aevo  populi  relationem  erga  ens 
altius  conservare.  In  populorum  consilio  veritas,  cum 
principalis  eadem  vis  in  genere  humano  toto  existat. 
Unde  et  in  sene  a  corporum  natura  vicissim  recedente 
animi  quies  et  consilium. 


S-  6- 


Hisce  perlustratis  expositio  nonnisi  juxta  pro¬ 
latam  theoriam  derivationis  facultatum  principalium 


animae ,  haud  ardue  erit  intelligenda.  Cum  autem  ul¬ 
terior  expositio  ad  philosophiam  spectet ,  hic  abstinen¬ 
dum  ab  argumentis.  Sequitur  nonnisi  ex  empirica  psy- 
chologia  ulterior  animae  efficientiae  disquisitio,  qua  brevi 
exponantur  hominis  facultates  ab  anima ,  quas  repetit, 
hisce  in  conspectum  editis.  Sequantur  altera  parte 
observationes  collectae  circa  influxus  varios  in  illas  fa¬ 
cultates  ex  parte  corporis,  et  quidem  in  statu  primo 
sano ,  dein  a  tramite  normali  abludentis. 


— SaStp 

PARS  PRIMA* 

Expositio  facultatum  animae  atque  earum  suc¬ 
cessiva  evolutio. 

S-  7. 

Animam  ergo  nuncupamus  ,  ex  qua  omnis  fluit  ho¬ 
minis  vita.  Supremae  hominis  facultates  ,  quibus  idem 
universae  naturae  creatas  res  longe  superat,  quae  ab 
omni  materiarum  indole  prorsus  abhorrent,  atque  entis 
peculiaris  sunt  efficientiae ,  Anima  audiunt. 

$.  8. 

Omnes  autem  facultates  ipsa  format  $  illas  expo¬ 
nere  ,  commerciumque  psjxhicam  potestatem  inter  et 
organicam  perscrutari  satago. 

Conscientia  ea  potestas  est ,  qua  anima  statum 
suum  a  causis  externis  vel  internis  mutatum  distin¬ 
guere  valet. 

Perceptio  oritur,  ubi  psychica  potestas  sensatio¬ 
num  et  intuitionum  quantitativas  et  qualitativas  rela¬ 
tiones  ad  conscientiam  perductas  in  objectum  unum 
jungit. 

Imaginandi  facultas,  qua  objectorum  imagines  re¬ 
suscitatis  sensationibus  et  intuitionibus  sensu  olim  per¬ 
ceptis  repro ducuntur,  vis  imaginandi  dicitur.  Est  re- 
productiva  et  productiva.  Haec  plurimum  a  corpore 
dependet ,  nam  ubi  conscientia  nostra  debite  viget , 
imaginationes  a  perceptionibus  rite  distinguimus  5  si  vero 
illa  a  justo  statu  deflectit ,  ut  in  somniis ,  deliriis  et 
animi  aegritudinibus  (Gemuthskrankheiten) ,  imagina¬ 
tiones  cum  perceptionibus  confunduntur. 

Memoria,  ea  animae  facultas,  qua  vestigia  olim 
perceptarum  impressionum  per  sensus  externos  sive 
mentis  operationes  acceptarum  resuscitari  valent,  est 
illud  animae ,  quod  circulatio  sanguinis  corpori ,  sunt 
imo  animalia ,  quae  sine  illa  nec  vivere  possent ,  uti 
apis. 

Attentio  arbitraria  mentis  restrictio  ad  certam  per¬ 
ceptionem  vel  animae  conceptionem. 

Intellectus  ea  est  mentis  facultas ,  quae  percep¬ 
tiones  disquirit,  rerum  singularium  proprietates  inda¬ 
gat,  quae  varietates  in  unitatem  conjungit,  concep¬ 
tiones,  notiones ,  judicia  et  conclusiones  format ,  quae  - 
denique  notiones  claras  et  distinctas  procreare  nititur. 

Intellectus  altius  tendens  notiones  captas  ultra 
disquirit  et  nexum  verum,  possibilem  aut  necessarium 
subjecti  cum  praedicato  eruere  satagit,  quo  conclusio¬ 
nes  adsertorias,  problematicas  et  apodicticas  sistit.  Di¬ 
citur  vero  haec  animae  vis ,  quae  haec  promere  adlo- 
borat,  judicandi  potestas.  Pertinet  huc  ingenium,  sa¬ 
gacitas. 

Ratio  constituit  supremam  animae  facultatem , 
quae  omnis  in  se  complectitur  animae  dotes,  quae  ra¬ 
tiones,  conclusiones  et  judicia  intellectu  producta  ad 
ideas  supremas  provehit,  omnemque  conceptum  rerum 
hactenus  illustrat ,  ut  summa  notionum  principia  tan¬ 
dem  pateant.  Est  practica ,  quae  principia  sua  a  sen¬ 
sationibus  et  intuitionibus  sensualibus  desumit ;  pura , 
quae  principia  sua  sibi  gignit,  aut  potius  ideas  con¬ 
genitas  et  latentes  producit. 

Denique  voluntas  ea  est  potestas  ,  quae  organici 
corporis  qualitates  mutare  et  certas  actiones  suscitare 
valet.  Est  psychica  et  corporea,  vel  altior  et  profun¬ 
dior. 

§.9. 

Haud  arduum  est  ex  prolatis  rite  perpensis ,  ani¬ 
mam  quasi  solam,  integram  cognoscere.  —  Anima  vero, 
ut  ita  dicam,  in  vitam  adplicata,  animus  est  ( Gemiith} ; 
vel  est  animus  noster  intra  homines,  objecta,  et  nos 
ipsos  relationis  speculum,  ex  quo  anima  individui  sui 
statum  agnoscit,  illum  ex  quo  vult  aut  valet  (valeret 
autem  semper)  modificatur,  vel  ut  poetice  dicam:  „ihre 
himmlische  Kraft  mit  den  irdischen  Angelegenheiten 
vermischt  sieht.u  Dependet  autem  animus  mere  ab  har¬ 
monia  ,  in  qua  homo  juxta  suam  organisationem  aut 
animae  vim  manifestatam  versari  valet, 

§.  10. 

Illa  ingenita  facultas  est  animus,  qua  sensationes 
et  perceptiones  distinguimus ,  quatenus  nobis  proficuae 
aut  nocivae  videntur,  voluptatem  aut  dolorem  suscitant, 
et  quatenus  illam  conservationis  nisu  appetimus,  hunc 
vero  fugimus.  Utplurimum  a  corpore  dependet ,  a  ce¬ 
rebelli  corticalis  substantiae  conformatione,  a  nervo¬ 
rum  irritabilitate,  bilis  influxu  etc.  Homo  solus,  sanus 
in  natura  vix  animi  aliquam  conditionem  offerret,  sed 
esset  ea ,  qua  coenaesthesi  ex  corporis  parte  percipitur 
amoena,  contenta  conditio.  Sed  cum  incitamentorum 
receptivitas  per  universum  organicarum  functionum  con¬ 
centum  servetur ,  singula  etiam  reproductiva  munera, 
gangliosi  systematis  imprimis  conditio ,  animi  statum 
mutant.  Inde  igitur  est,  quod  omne  fere  individuum 
aliam  atque  aliam  praeseferat  animi  constitutionem , 
quae  sub  variis  conditionibus  varia  sit  et  diversam  ex¬ 
hibeat  in  adfectus  et  pathemata  proclivitatem ,  quodque 
status  corporeae  valetudinis  tantum  influxum  in  animum 
nostrum  exerat. 


/ 


14 


S-  11- 

Animo  ergo  determinamus  statum  nostrum  et  vicis¬ 
situdines  cum  rerum  externarum  natura  ;  animus  amoe¬ 
nam  vel  inamoenam  rerum  externarum  relationem  in 
semet  ipsum  respicit  et  commoda  nec  non  vitae  statum 
perfectum  adrogat;  animus  est  calor  vitae  psychicae, 
humanum  in  homine  et  quae  mens  incassum  concipere 
molitur,  sensu  et  fide  animus  comprehendit  atque  ad 
excelsa  tendens  inferiorum  nequaquam  obliviscitur. 
Animo  solummodo  homo  existit  liber,  felix  aut  infelix, 
tranquillus  anxiusve ,  sanus  aut  morbidus ,  probus  aut 
sceleratus.  — 


§•  12. 

Fortior  animi  a  sensatione  grata  aut  ingrata  affec¬ 
tio  ,, animi  adfectusa  vocatur.  Scaturiunt  temporis  re¬ 
latione ,  e  praesentia:  admiratio,  solatium,  gaudium, 
exsultatio,  terror,  horror,  ira;  e  tempore  perfecto: 
(yeminiscentiaj  hilaritas,  laetitia,  jucunditas,  vel 
tristitia,  moestitia,  solitudinis  amor;  e  futuris:  spes, 
metus,  angor,  pavor,  desperatio;  quorum  descriptio 
ad  psychologiam  spectat,  nec  vero  huc,  ubi  in  scopum 
Anthropologiae  dilucidandae  solummodo  divisio  venit, 
ut  in  altera  parte,  ubi  parallelismus  animam  et  corpus 
inter  lineis  adumbretur  ,  expressiones  rite  intelli- 
gantur.  Alii  adfectuum  ordines  per  relationem  obje¬ 
ctorum,  quibus  suscitantur  ,  constituuntur  suntque  re¬ 
spectu  hoc  subjectivi  et  objectivi.  Subjectivi  sunt ,  e 
praesenti :  superbia ,  ambitio  ,  gloriae  cupido ,  vanitas, 
fastus,  pudor,  verecundia,  depressio;  e  praeteritis: 
conscientia  recte  factorum ,  animi  tranquillitas ,  poeni¬ 
tentia  ;  e  futuris :  voluntas  animosa ,  fortitudo ,  animus 
impavidus ,  impudentia  ,  timiditas ,  parvilitas  et  animi 

abjectio.  Objectivi  sunt,  quae  per  certas  aliorum  ob¬ 
jectorum  relationes  ad  nos  provocantur  ,  quorum  grati : 
propensio  liberalis  ,  aestimatio  ,  veneratio ,  amicitia  $ 
ingrati :  zelotypia  ,  animi  crudelitas  ,  indignatio  ,  aver¬ 
sio  ,  contemtus  ,  odium  ,  abominatio. 

§.  13. 

„Animi  pathema^  fortiorem  involvit  voluntatis  re¬ 
actionem  in  vividiorem  boni  aut  mali  cujusdam  perce¬ 
ptionem,  quod  aut  adipisci  aut  amovere  aminus  summo 
adnititur  conamine ,  quippe  amor  — passionis  major  gra¬ 
dus— animam  continuo  sibi  subjicit,  uti:  lascivia,  vin¬ 
dicta  ,  avaritia.  —  Animi  ergo  pathemata  ab  affectibus 
in  eo  differunt ,  quod  in  his  sensatio ,  in  illis  autem 
voluntatis  nisus  praevaleat  5  omne  caeteroquin  animi 
pathema  affectum  insimul  aut  unum  supponit ,  aut  plures. 
In  temperantiae  sphaeram  restricta  non  adeo  nocent, 
imo  vitae  influxui  nimis  placido  et  retardato  stimulum 
hinc  inde  addunt  salubrem  et  novum  impulsum.  Vis 
noxia  tunc  modo  illis  convenit,  quando  violentia  aut 
perseverantia  limites  transgrediuntur.  Omnium  animi 
pathematum  effectus  in  eo  consentiunt ,  quod  sensus  in¬ 
ternos  et  organa  voluntaria  plus  aequo  et  absque  quie¬ 
tis  concessione  exagitent  5  unde  et  organis  muscularibus 
involuntariis  incitationis  excessus  communicetur. 

§  11. 

Processu  vitali  altiori  homo  efflorescit.  Apalogus  est 
hujus  procreationis  processus  et  in  profundo  sinu  uteri 
formatio  sono  cuidam ,  qui  forti  vibratione  subtilissimam 
chordam  ad  eum  sonum  invitat :  invitatur  vibratione 
analogo  organismus  matris  ad  plasticitatem  juxta  typum. 
V  i  agente  vitali  analogum  formatur  individuum ,  et  anima, 
ejusdem  supra  definitae  vis  effluxus  eodem  procreatio- 

nis  momento  illuc  dirigitur  atque  suam  efficientiam 
manifestare  in  hoc  novo  individuo  incipit.  Ast  latet 
ejus  efficientia  ,  dumusque  corpus  ,  instrumentum  vitam 
manifestandi,  sit  perfectum.  Nunc  systema  nervosum, 
activitate  vitali  subtilissima  concentrata  materia,  typiger 
(sit  venia  verbo :  der  Trager  des  Typus)  ,  comparet 
imo  jam  paucis  diebus  ,  et  fit  exstructor  organismi.  Per¬ 
ficitur  organismus  juxta  leges  universalis  ordinis  (na¬ 
turae)  ,  an  crystallisationis  processu  ?  hypothesibus 
decipi  malo  5  sed  debet  ratio  una  cum  norma  sua  habere 
congruam  repraesentationem. 

§.  15. 

Varios  enim  edit  effectus  jam  in  sinu  materno  vita 

varia  matris  in  futuram  relationem  individui  cum  vita 

•\ 

terrestri  et  sua  spirituali.  Systema  nervosum  jam  nunc 
determinatur  vibrationibus  et  oscillationibus  organismi 
materni  adfectibus,  passionibus,  animae  intentionibus 
detenti  —  analogis  ad  analogum  typum  5  ad  imaginem, 
quam  edit  divus  Hartmannu s,  flautae,  quae  sonis 
falsis  impraegnata  pro  longo  tempore  vibrationes  haud 
debitas  edit. 

§.  16. 

Systema  nervosum  est  instrumentum  illud  poly- 
chordon  ,  quo  anima  suam  intelligentiam  facit  vibrare, 
quo  e  natura  rerum  perveniunt  ad  animam  soni.  Ha¬ 
betur  ex  eo  aliquomodo  idea,  quomodo  matris  intelli- 
gentia ,  pathemata,  passiones,  consuetudines  in  foetum 
agent ,  processu  vitali  matris  quasi  in  hunc  ibi  denuo 
excitato  —  exsonante.  Medicus  jam  plurimum  in  hac 
hominis  futuri  periodo  potest  influere  exhortando  ma¬ 
trem  ad  vitam  naturae  se  utplurimum  concredentem, 
cum  et  natura  sit  speculum,  ex  quo  imagines  et  ideae 

semper  purissimae  in  animam  prosiliunt.  In  natura  anima 
se  et  suas  vires  aliquomodo  repraesentatas  conspicit. 
Qualis  sexus  patrem ,  qualis  matrem  imitetur ,  esset  ex 
observationibus  systematice  institutis  eruendum. 

8-  17- 

Ea  organisatione  tener  homo  praeditus,  ut  vitam 
extra  matrem  continuare  posset  ,  in  lucem  universi  pro¬ 
dit.  Yix  aliquid  manifestat  neonatus  ,  quam  instinctum. 
Anima  autem  jam  illa  inest ,  quae  erit  per  omnem  vitae 
cyclum  5  ast  riget  sine  efficientia  dumusque  corpus  fiat 
conversationis  cum  rerum  natura  compos.  —  Alitur 
corpus  optime  lacte  humano  ,  nec  vero  Jex  matri  sine 
exceptione  statuenda  .  sit  sana  lactem  praebens  et  bona 
sive  mater  sive  nutrix.  Fertur  et  in  lacte  mirum  in  mo¬ 
dum  etiam  indoles  materna.  Corpore  laete  in  incremen¬ 
tum  florente  anima  mox  ab  internis  in  externa,  quae 
illam  circumdant  ,  agere  coepit.  Nunc  observatur 
prima  attentio  in  objecta  externa  imprimis  colore  aut 
sonis  aut  figura  jucunda  placentia.  Attentio  ergo  est 
prima  facultas  ,  quam  anima  edit ,  analogos  sensus, 
quibus  animam  externorum  nonnisi  imagines  intrant. 
Quantum  nunc  lucis  perversae  in  oculum  agentis  influat, 
per  totam  vitam  oculo  aliquem  typum  singularem  in- 
primens  ,  et  per  hoc  organon  ,  focum  animae  (diesen 
Brennspiegel  der  Seele)  animae  ipsius  intuitionibus, 
quis  ignorabit? 

8-  18. 

\ 

Evolutio  corporis  in  dies  magis  magisve  progre¬ 
ditur,  fit  possibilis  locomotivitas  ,  exercitio  et  viribus 
deficientibus  vero  parvuli  vacillant,  cadunt,  jamque  ad- 
ficitur  animus ,  etsi  nullos  persentiant  dolores,  clamant 
et  mirum  in  modum  jam  observatur  percipiendi  et  di¬ 
stinguendi  facultas  ^  raro  et  sibi  soli  relicti  magnum  ex- 

o 

periuntur  damnum  ,  partim  magnae  elastieitatis  atque 
mollitiei  causa  ,  partim  jam  ab  aliqua  interna  periculosa 
et  proficua  distinctione  (dicunt  vetulae:  der  Schutz- 
geist  der  Kinder).  Eas  rudes  materiarum  distinctiones 
gignit  anima  ex  profundis  radii  primi ,  quem  sol  ante 
auroram  ipse  adhuc  latens  emittit,  adinstar  proprietatis, 
quippe  ordinis  in  natura  existentis.  Mox  retinentur  in 
vita  ejusmodi  distinctiones,  et  exoritur,  vel  potius  in 
vita  individui  comparet  ea,  quam  nuncupamus  memo¬ 
riam  ,  (die  Kinder  merken  sicli).  Memoria  est  facultas 
intuitionem  perceptam  revocandi,  videmus  tales  i n tui¬ 
ti  ones  et  sine  voluntate  redire ,  imprimis,  dum  impres¬ 
sio  fuit  vivida.  In  infantia ,  juventute  impressiones 
leves,  quaedam  consuetae  mox  evanescunt,  graves  vero 
sera  aetate  adhuc  praesto  sunt.  Radicatur  ergo  jam  in 
tenera  hac  aetate  memoria,  prosilit  cum  vita  ipsa  ille 
rivus ,  qui  per  omnem  fluit  vitam  ,  atque  omnia,  quae 
fiunt,  in  se  abripit  in  lacum  denique  effusus,  e  quo  inge¬ 
nium  haurit  suas  vitae  nunquam  redi  entis  partes.  Vi¬ 
demus  memoriam  cerebro  molliori  inhaerere,  videmus 
illam  tranquillitati  animi  esse  amicam  5  et  in  infantia 
nonnisi  volatiles  sunt  animae  turbae  5  systema  nervosum 
nec  variis  impressionibus,  neque  validis  turbatur. 

§.  19. 

Evolvitur  nunc  loquendi  facultas.  Lingua  revera 
est  instrumentum  divinum  homini  impertitum  ,  ut  idea¬ 
rum  in  anima  evolutarum  sit  via  in  vitam.  Sed  initio 
solummodo  aliquod  exercitium  mechanicum  organorum 
linguae  observatur.  Aetate  paulo  provectiore  jam  exo¬ 
ritur  nisus,  internam  activitatem,  voluntatis  directionem 
exprimendi.  Soli  nunc  huic  nisui  lusuique  cum  rebus 
libenter  denominatis  anima  incumbit.  Quod  est  lingua 
in  corpore,  memoria  animae  est.  Nisus  autem  animae 
objecta  cognoscendi  atque  denominandi  est  tantus,  ut 

imo  facile  plures  addiscant  homunculi  linguas.  Verba 
(Zeitworter)  et  denominationes  abstractas  nunc  non 
addiscunt,  quia  perceptiones  nondum  distinguere  valent. 
Memoria  gravis  momenti  in  hominis  historia.  Datur 
vero  nulla  memoria  mere  idealis,  sed  semper  debet  ali¬ 
quod  objectum  ilii  subesse.  Vix  aliquis  recordatur, 
quid  ante  biduum  hora  una  alterave  cogitaverit.  Lin¬ 
gua  cardinale  memoriae  adminiculum.  Loquela  tarda, 
pigra,  pituitoso  statu  notati  vix  memoria  bona  gaudent. 
Videtur  esse  in  interno  polychordon  sonorum  resonantia 
(der  Nachhall).  Imo  vix  in  qua  re  tanta,  quam  in 
musica  potest  observari  memoria,  sunt  enim  hominum 
exempla,  qui  semel  audiunt  et  semper  retinent  compo¬ 
sitionem  aliquam  musicalem.  —  Lingua  perfecta  pueri 
ingenium  et  experientia  et  studiis  in  dies  magis  magisve 
evolvitur.  Floret  nunc  phantasia,  sequitur  judicium, 
et  ubi  licet,  non  meris  laboribus  corporis  esse  adstri- 
ctmn ,  rationis  sidus  mox  vitam  illuminat  splendenti 
sua  luce ,  quae  est  animae  nunc  in  dies  liberioris  ef¬ 
fluxus. 

PARS  II. 

Observationes  collectae  circa  influxus  ex  parte 

corporis. 

§.  20. 

Animam  igitur  ut  vim  primariam  nuncupavimus  , 
ex  qua  omnes  secundariae  vires  originem  suam  ducunt, 
quum  externis  organis  vim  et  actionem  suam  manifestat, 
coque  ad  psychicum  organismum  formandum  maximop ere 
contribuit. 


§.  21. 

ExpQsitis  facultatibus  animae  earumque  successiva 
evolutione  influxus  ex  parte  corporis  in  animae  efficien¬ 
tiam  prosequi  satago.  Hicce  influxus  a  structura  ana¬ 
tomica  ,  aetate  ,  generis  differentia ,  somno  et  vigilia, 
climate,  morbis  quibusdam,  vitae  modo,  et  denique 
quibusdam  remediis  artificialibus  determinatur  •  possunt- 
que  dividi  circa  hanc  rem  parcae  observationes  in  eas, 
quae  statu  sano,  et  illas,  quae  statu  morboso  sunt  colli¬ 
gendae  5  hinc  ad  influxuum  adumbrationem  in  statu  sano 
progredior. 

y  _  r  « 

Statu  sano. 

§.  22. 

Sub  hygiene  (bona  valetudine)  in  genere  intelli- 
gitur  normalis  et  inturbata  manifestatio  omnium  ad  vitam 
organici  entis  pertinentium  functionum  5  sanus  itaque 

est  homo  [ille  ,  in  quo  omnes  hae  functiones  inturbatis 
corpori  inservientibus  organis  integra  vi  in  intima  inter 
se  harmonia  procedunt. 

§.  23. 

Anima  sine  dubio  in  medulla  spinali  suam  concen- 
trat  elficientiam.  Situm  est  hoc  eximie  nobile  organon 
in  cavitate  vertebrali.  Excurrit  tine  suo  superiore  in 
medullam  prolongatam ,  et  ex  hac,  quomodo  flos  ex 
caule,  cerebrum  expanditur.  Calicis  corollae  ad  modum 
cerebrum  et  cerebellum  supra  medullam  prolongatam, 
et  in  illorum  medio  sub  forma  antherarum  et  pistillo¬ 
rum  in  suis  velamentis  nervi  excrescunt  e  medulla  pro¬ 
longata.  Si  a  funiculis  in  omnem  fabricam  cerebri  ex¬ 
currere  acuto  oculo  licuerit,  et  comparativa  anatomia 
structuram  in  omnibus  animalium  generibus  et  structurae 
ad  facultates  relationem  docuerit,  cerebrum  non  am¬ 
plius  coinparebit  globus  medullaris ,  sed  potius  qua  mi- 
crocosmus  (eineWelt  voll  Bahnen,  an  denen  die  Ur- 
kraft  der  Seele  ins  Leben  hinauskreisV).  Videtur  vero, 
ut  termino  utar ,  residere  anima  in  regione  medullae 
prolongatae,  pontis  Varolii  et  crurum  medullarium.  Par¬ 
tes  remotiores  enim  morbosae  aut  laesae  observaban¬ 
tur,  quin  vitae  vel  menti  damnum  sit  exortum.  Ex  qui¬ 
bus  videre  licet,  medullam  spinalem  admittere  laesiones  $ 
cerebri  magni  lobi,  thalami  optici,  conarium,  ipsum 
cerebellum  fuere  morbose  adfecta,  quin  pessumdata 
fuisset  animae  efficientia. 

§.  24. 

Aetas  homini  ut  plurimum  concessa  in  quinque  di¬ 
scedit  periodos.  Aetas  infantilis  a  partu  ad  annum  ter¬ 
tium.  Nulla  adhuc  consuetudo ,  animus  jam  turbas  pa¬ 
titur.  Aetas  puerilis  ad  evolutionem  nisus  sexualis  du  - 

rat.  Est  tempus  memoriae  et  agilitatis.  Hoc  tempore 
memoria  potest  excoli,  nervi  sunt  molliores,  sed  et 
exercitio,  vociferatione  increscit.  In  hac  aetate  vis  vo¬ 
luntatis  ,  intentionis ,  distinctionis  et  judicii  debet  ob¬ 
tineri. 

§.  25. 

Aetas  juvenilis  ,  tempus  a  pubertate  ad  incremen¬ 
tum  perfectum,  periodus  phantasiae,  sagacitatis  et  in¬ 
spirationis.  Scopus  vitae  inchoat  hac  sectione.  Onania, 
voluptas  praematura,  herba  nicotiana,  superfluus  potus 
vim  juventutis  floridae  decurtant,  fit  imbecillis  memoria, 
erethismus  levissime  excitandus  impedit  strenuam  me¬ 
ditationem  5  lectio  librorum  phantasiam  perversis  explet 
ideis  ,  et  figunt  radicem  indigestio ,  hypochondriasis, 
melancholia,  haemorrhoides. 

§.  26. 

Aetas  virilis  ,  tempus  vis  plenae  corporis  atque 
animae.  Curae  et  ambitiones  animam  continuo  commo¬ 
vent,  unde  judicium  fit  promptum,  ast  phantasia  pal¬ 
lescit.  Serenitas  mentis  matrimonio  infausto ,  nunquam 
ut  redeat ,  recedit.  Consuetudo ,  passio  et  character 
hac  aetate  confirmantur.  Senium,  tempus  ubi  vires  eva¬ 
nescunt,  tempus  tranquillitatis,  atque  senex  quam¬ 
quam  adesse  consueverit,  tamen  de  vanitate  omnium 
in  terra  est  convictus.  Accedunt  paralyses ,  rigiditas, 
atonia  ,  memoriae  imbecillitas  ,  phantasia  paupera. 

\  X  . 

§•  27. 

Sexum  hominum  respicientes,  sexum  sequiorem 
plerumque  valde  sensibilem,  psychice  mobilem  et  prae- 
dominante  animo  ad  turbationes  psychicas  proniorem 

sexu  virili  reperiraus.  Amor,  amor  maternus,  misericor¬ 
dia,  benevolentia,  timiditas  et  pudor  potentissimi  sunt 
factores,  qui  totam  vitam  ps\diicam  mulieris  penetrant. 
Systema  nervosum  in  femina  irritabilior ,  debilior.  Vir 
vi,  femina  patientia  excellit 5  raro  inventionibus  stu¬ 
dent,  sed  eo  aptiores  sunt  disponendis  rebus  domesti¬ 
cis.  Non  parvi  momenti  in  puellis  est  periodus  evolu¬ 
tionis  ,  ubi  in  earum  organismo  nova  functio  provoca¬ 
tur,  quae  istas  de  vera  sua  definitione  monet.  Tempus 
conceptionis  in  muliere,  evolutio  germinis  in  ea  vitam 
nacti,  partus  et  lactatio  vel  ejus  neglectio ,  finis  fun¬ 
ctionis  sexualis  sunt  momenta  ,  quae  comprobatum  in¬ 
fluxum  exerunt  in  psychicam  mulieris  vitam  5  et  turba- 
ctiones  horum  functionum  saepe  causant  stupiditatem, 
melancholiam,  amentiam  et  maniam,  quae  animi  pathe- 
•.  mata  matrem  ad  prolicidium  seducere  possunt.  Peculia¬ 
ris  animae  indoles  observatur  in  chloroticis,  quae  phan¬ 
tasiae  incumbunt  ludibriis  et  judicio  vacillant. 

§.  28. 

Provincia  systematis  nervorum  altior ,  quippe  ce¬ 
rebralis  interdiu  praevalenter  viget ,  ingruente  vero 
nocte  cessanteque  luce ,  atria ,  per  quae  mundus  exter¬ 
nus  ad  animam  pervenit ,  clauduntur ,  mentisque  fun¬ 
ctiones  recedunt,  vitae  humanae  fax  ,  intellectus  et  ra¬ 
tio  velatur ,  et  sphaera  inferior  gangliaris  eatenus  prin¬ 
ceps  redditur,  quatenus  per  cerebralem  minus  deter¬ 
minator  et  obscuratur.  Phoebo  iterum  lucente  mentis 
functiones  una  cum  luce  enitescunt,  memoria  est  acrior, 
intellectus  et  ratio  acutior,  subtilior  et  saepius  menti 
cum  die  illucessit ,  quod  praecedens  vesper  umbris  illi 
velavit,  animus  hilarior,  promptior  ad  officia  peragenda, 
hinc  ipse  coecus  natus  inscius ,  quid  lux  sit ,  laetior 
evigilat,  voluntas  firmior,  spontaneitas  validior,  ratio 
haud  phantasiae  ludibriis  confunditur. 

§.  29. 

Magni  momenti  conditio  aeris  atmosphaerici ,  ex 
parte  a  climatis  constitutione  dependens  ,  contemplanda 
venit.  Intimus  est  organismi  viventis  cum  aere  atino- 
sphaerico  nexus  ,  nec  mera  metaphora  est,  si  dicas, 
ex  aere  vitam  in  organismum  transire. 

§.  30. 

Aer  ?  qui  sidus  nostrum  ambit ,  atmosphaericus, 
genitus  et  enixus  siderum  conflictu  ,  summus  vitae  ani¬ 
malis  gubernator,  omnium  processuum  vehiculum,  etiam 
vitae  humanae  genitor  et  fotor  est  *,  ejus  vis  sanguinem 
maternum  in  placentam  urget,  ut  foetus  laticem  recreet 
circulantem :  enixo  vero  partu  pabulum  subministrat . 
vitae  hominis  usque  ad  interitum.  Quod  vehiculum  na¬ 
turae  adparitionibus  normalibus  vitae  organicae  compar 
est ,  nec  dispar  est  abnormibus.  Succumbit  ergo  mor¬ 
bis  et  atmosphaera ,  in  miseros  mortales  suas  refun¬ 
dens  passiones.  Magna  et  multifaria  sunt  naturae  pro¬ 
digia }  ejus  enim  fastissimum  sinum  vicissitudines  si¬ 
derum  ingente  vi  continuo  verberant  5  fluentibusque  et 
refluentibus  in  interrupto  torrente  viribus  cosmico -ter¬ 
restribus  jam  praedensam  aut  raram ,  orbam  aut  prae¬ 
divitem  cernimus  atmosphaeram  ab  electricitate ,  humi- 
dam  aut  siccam,  calidam  aut  frigidam,  effluviis  et  mia- 
smatibus  contaminatam,  quisquiliis  squalidam,  procello¬ 
sam  ventis  et  turbinibus  exagitatam.  Quare  non  miran¬ 
dum  ,  aeris  atmosphaerici  potestatem  esse  immensam, 
morbos  in  genere  excitandi ,  hinc  etiam  animi  morbos. 

8-  31. 

Iufluxum  climatis  considerans,  illum  potius  ad  ca¬ 
loris  et  frigoris  effectum  reduco.  Calor  systemati  nervoso 


amicus ,  et  nisi  excedat  ,  omnes  facultates  animae  si¬ 
mul  levare  valet ,  in  frigore  vero  quaedam  ignavia  ob¬ 
servatur. 

§.  32. 

Rationem  influxus  temperamentorum  in  psychen 
inquirentes  ,  sequentia  nobis  sese  offerrunt  momenta 
Temperamentum  ,  quod  nobis  mutua  ratio  est  recepti- 
vitatem  inter  et  spontaneitatem  ,  cujus  ope  homo  par 
redditur  ,  impressiones  ab  externis  rebus  eum  ferientes, 
corpus  spectent  an  animam,  majori  minorique  alacritate 
et  vi  recipere  ,  iisque  receptis  virium  insitarum  ope, 
majori  minorique  energia  reagere.  Generatum  a  gene¬ 
rante  non  solum  vitam ,  sed  omnem  etiam  vitae  modum, 
totius  igitur  formationis  ulterioris  typum  et  omnis  effi¬ 
cientiae  rationem  repetere,  observare  fas  est  in  tem¬ 
peramento  sanguinico  respectu  notarum  somaticarum. 
Tales  homines  consuetim  plethorici ,  alacrem  propterea 
et  velocem  ostendunt  pulsum,  et  calorem  animalem  ex¬ 
cedentem.  Forma  corporis  amoena,  corpus  ipsum  modice 
nutritum ,  cutis  calens  et  humectata,  visus  vivax  et  celer, 
motus  voluntarii  agilitatem  ostendunt  et  dexteritatem. 

JVotae  psychicae  sunt:  Defectus  attentionis  ,  quum 
omni  momento  aliis  aliisque  captetur  objectis,  phantasia 
vivax ,  ingenium  cum  dexteritate ,  propterea  suavitas, 
gratia  et  societatis  amor ,  capacitas,  sed  memoria  infi¬ 
da  ,  in  laboribus  fugacitas ,  levitas  et  defectus  duratio- 
nis,  amor  sui,  nulla  sui  notio,  major  pulchri,  quam 
verarum  et  bonarum  rerum  amor  5  facilis  transitus  in 
admirationem,  amorem,  iram,  quin  hi  affectus  longe 
perseverent ,  inconstantia  et  amor  diversitatis  ,  levitas, 
negligentia  ,  vix  interrupta  hilaritas ,  defectus  volun¬ 
tatis  fortis ,  haesitatio  propter  nimiam  vivacitatem  per¬ 
sentiendo  commoda  cujusvis  agendi  rationis,  benignitas 
ex  humanitate,  sed  defectus  moralitatis  in  principia 
fundatae. 

§.  33. 

Temperamentum  cholericum  palam  se  facit  corpore 
musculoso  ,  sed  pinguedine  destituto  ,  cujus  formae 
propterea  magis  angulares  adparent  ,  oculi  sunt  fervidi, 
splendentes,  visus  permeans  et  imperans,  cutis  calida 
sicca,  pulsus  fortis  et  celer ,  incessus,  gestus  et  mora 
vi  plenus  et  dignitatem  exprimens..  Notae  psychicae  sunt : 
Facultates  mentales  majorem  valent  perferre  intentio¬ 
nem  ,  quam  in  sanguinico  5  vis  major  attentionem  fi¬ 
gendi  ,  cogitandi  vis  celer  et  secura ,  ingenium  ad  sa¬ 
gacitatem  elatum;  phantasia  vigens  et  audax,  affectus 
et  libidines  impetuosi.  Hoc  autem  temperamentum  libi¬ 
dinum  oppugnatione  destitutum  existit,  propterea  effer¬ 
vescit  cholericus  et  impar  est  cogitationum  repugnatio¬ 
nem  perferre.  Praeterea  amor  pompae ,  gloriae  et  do¬ 
minationis  cupiditas  huic  temperamento  conveniunt. 

§.  34. 

Temperamenti  melancholici  notae  somaticae.  Cutis 
sicca  friget,  pulsus  tardus  sed  fortis,  omnis  motus  secu¬ 
rus  et  scopo  conveniens.  Notae  psychicae;  Melancho¬ 
licus  negligit  objecta  nullius  momenta,  difficile  amore, 
ira  ,  admiratione,  enthusiasmo  abripitur,  ubi  autem 
hisce  succubuit  affectibus ,  etiam  validi  et  permanentes 
sunt.  Phantasia  communiter  quiescit,  si  autem  nobilio¬ 
ribus  excitatur  objectis  ,  ardens  est  et  vi  plena.  Volun¬ 
tatis  imperium  ,  constantia  ,  fastus  in  proprium  pretium, 
amor  internae  gloriae  sunt  hujus  temperamenti  dotes. 

§.  35. 

Notae  somaticae  temperamenti  phlegmatici ;  Forma 
corporis  rotundata,  sed  absque  expressione  singulari, 

oritur  facile  inflatio  ,  polysarcia  et  polyblennia  ,  cutis 
pallida  ,  turgore  exuta  ,  humida  friget  $  — -  musculi  sunt 
laxi  5  oculi  languidi ,  pulsus  tardus  et  debilis ,  motus 
corporis  segnis,  sub  labore,  majore  virium  defatiga¬ 
tione,  largus  erumpit  sudor ,  somnus  profundus  longum 
perdurat  per  tempus.  Notae  psychicae :  Tarditas  cogi¬ 
tandi  ,  oblivio ,  phantasiae  defectus,  ita  et  sensus  pul¬ 
chritudinis  deest,  absentia  enthusiasmi,  cujusciinque 
sit  generis.  Inimicus  est  phlegmaticus  institutionibus 
novis  et  inconsuetis ,  amat  quietem  et  adpetit  illa,  quo¬ 
rum  assecutio  intentione  virium  non  nectitur  5  laboris 
taedium,  stupor,  morositas,  metus  et  haesitatio  ex  vo¬ 
luntatis  defectu,  avaritia  et  absentia  omnium  affectuum, 
eharacteristice  sunt  huic  temperamento. 

Slatu  morboso. 

§.  36. 

Sanitatem  in  aequa  corrivatione  functionum  et  con¬ 
corde  illarum  dispositione  consistere  contendimus  $ 
morbus  hinc  harmoniam  et  functionum  corrivationem 
sub  sanitate  vigentem  dirutam  esse  ostendit,  quae  dis- 
harmonia  functionum  secundum  diversam  rationem  am¬ 
borum  vitae  factorum  alia  erit  aliaque. 

§.  37. 

Si  jam  corporis  vicissitudines  statu  sano,  uti  demon¬ 
stratum  est,  graviter  influunt  in  animae  facultates ,  mo¬ 
mentosior  adhuc  est  earum  influxus  statu  morboso  corporis. 
Corpus  enim  est  organon,  quo  animus  agit  functiones¬ 
que  suas  explicat*  unde  venit,  ut  hujus  internae  vires 
vario  atque  multiplici  modo  se  manifestent ,  et  pro  illius 
diversitate  etiam  multas  gradationes  habeant. 

8-  38. 

Multae  ergo  turbationes  animae  facultatum  etiam 
causam  suam  in  abnormitatibus  somaticis  agnoscunt. 
Experientia  quoque  docet  ,  ab  omnibus  somaticis  mor¬ 
borum  formis,  quippe  morbis  cerebri,  epilepsia,  hy¬ 
pochondria  et  hysteria ,  variis  cordis  et  sanguinis  mor¬ 
bis  turbationibusque  in  ejus  circulatione,  abnormitati¬ 
bus  in  systemate  respirationis  ,  variis  morbis  organorum 
digestioni  dicatorum  ceterorumque  viscerum  abdomina¬ 
lium,  haemorrhoidibus,  furbis  in  s}rstemate  sexuali,  tur¬ 
batis  menstruis ,  functione  cutis  laesa,  morbis  cutis 
varii  generis  ,  ut  lepra,  scabie,  lichenibus,  pellagra, 
variolis ,  plica  polonica,  arthritide,  febri ,  ulceribus  in¬ 
veteratis,  passiones  animae  produci  posse.  Ceterum  vero 
edocemur  in  luculentissimis  abnormitatibus  variorum 
viscerum  humani  corporis ,  in  diversissimis  morborum 
sjunptomatibus  nullum  vestigium  morborum  psychicorum 
animadverti  posse. —  Non  solum  antagonismus  sensuum 
morbosa  constitutione  vicarius  ,  uti  inter  auditum  et 
visum ,  gustum  et  olfactum  ,  visum  et  tactum ,  sed  in 
omnis  characteris  atque  indolis  rationem  observatur, 

mere  a  sensuum  aut  defectis  aut  morbosa  adfectione  vel 

♦ 

configuratione  productus.  Miopes  clara  et  fideli  ut  plu¬ 
rimum  gaudent  memoria,  animi  tranquilli  sunt,  omnia 
prius ,  quae  in  judicium  trahunt ,  pupilla  coarctata  aut 
vitris  perscrutantur,  incedunt  meditationibus  gravibus 
pleni  et  constanter  laboribus  incumbunt.  —  Presb}  opes 
sunt  vagi ,  temporis  atque  locorum  impatientes  ,  cursi¬ 
tantes ,  praecoces,  ast  applicabiles.  Coeci  ab  universi 
intuitione  exclusi  dolore  fatum  minime  ferunt  ,  sed 
melancholici  sunt.  Eum  ad  modum  ,  quo  omnes  illis  nocte 
obvelantur  colores ,  et  animus  premitur  caligine,  tamen 
gaudent  laeta  phantasia  ,  phrasibus ,  musica ,  arguunt- 
que  cito  mendacium.  Societas  sola  coecorum  esset  in- 

felix.  Tamen  auris  plus  benevolentiae  hominis  cum  ho¬ 
mine  adfert,  est  medium  conversationis  spiritualis  et 
sine  auditu  adest  parum  rationis  et  humanitatis. 

§.  39. 

Lingua  vero  tam  ad  conversandum,  quam  ad  co¬ 
gitandum  necessaria,  ubi  deficit,  tristes  producit  inani¬ 
mam  effectus.  Ouantum  hoc  medium  cum  homine  altero 
communicandi  ideas  sit,  videtur  iu  populis  lingua  pau¬ 
pera  praeditis.  Lingua  est  vectes  omnis  conversationis, 
et  omnis  natura  homini  non  praestat,  quod  praestat  ra¬ 
tionis  citius  effluxus.  Infans  et  homo  sylvanus  eodem 
existunt  culturae  gradu  5  et  sane  potest  adseri :  „Wie 
die  Sprache,  so  das  Volk.a 

§.  40. 

Complures  adhuc  morborum  mirum  in  modum  ani¬ 
mae  efficientiam  alterare  valent.  In  cachexiis  quibus¬ 
dam  animus  est  tristis  ,  phantasia  moeret,  vita  intelle¬ 
ctualis  in  organismo  pastoso  et  in  septemtrione  riget. — 
Status  pituitosus ,  linguae,  judicii,  sagacitatis,  memo¬ 
riae  vinculum.  Homines  cerevisiae  et  fumo  indulgentes 
loqui  abhorrent,  rauci  utplurimum ,  obscure  omnia  sibi 
repraesentant,  atque  lingua  sonis  edita,  idearum  imago 
nunquam  prompta  est.- — Videmus  e  contra  in  phthisicis 
ingenii  mirum  acumen,  memoriae  amplitudinem,  atque 
spei  fidelitatem.  „Wahrend  das  wirkliche  Leben  hinab- 
sinkt,  leuchtet  ihnen  wie  ein  Nordlicht  die  Hoffnung, 
und  es  scheint,  ais  ob  die  Aufzehrung  des  korperlichen 
Lebensorgans ,  die  gleichformig  ohne  Bewusstsein  ge- 
schieht,  den  Geist  auf  eine  freiere  Stufe  erhebe.wi 


§•  41. 

Influere  in  vitam  mentalem  temperamenta,  jam  do¬ 
cuimus,  Huncce  influxum  tam  gravem  esse  intelligito, 
ut  saepe  tranquilla  hominum  sors  ab  eo  pendeat,  quod 
intelliges,  respiciens  ,  moralitatis  leges  cum  vitae  vo¬ 
luptatibus  et  amoenitatibus  conflictum  saepe  inire,  quem 
si  superando  pares  sumus,  tranquillus  et  hilaris  est  ani¬ 
mus  ,  si  non ,  intranquillus ,  incontentus  cum  illis,  quae 
vita  largitur,  et  si  haec  lucta  longius  per  tempus  durat , 
dirae  melancholiae  saepenumero  occasionem  largitur. 
Qui  temperamento  gaudet  mortalis ,  quo  illi  facile  eva¬ 
dit  vitare  immoralitatis  illecebra,  tranquilliorem,  minus 
turbatam  gerit  vitam,  —  quam  alius,  hoc  naturae  dono 
destitutus,  continuo  luctatur,  et  saepe  animus  huic 
succumbens  luctui ,  aut  maniae  obnubilatur  tenebris , 
aut  homo  sibi  inferens  manum,  desperans  se  incolumem 
evasurum ,  hunc  luctum  cum  vita  finit. 

§•  42. 

Vitae  modus  solum  ea  ratione  ad  hoc  forum  spectat, 
quatenus  corpus  peculiariter  immutat.  Pertinet  huc  ne¬ 
bulonum  consuetus  mos  somnambulandi ,  ubi  memoria 
atque  intentio  animi  hebescunt  5  pertinentque  huc :  soli¬ 
tudo  ,  quae  phantasiam  exaltat  5  itinera  vero  memoriam 
dissipant,  sed  mentem  exornant.  - —  Huc  item  referuntur 
quaedam  ingesta  vel  odoramenta,  quae  animam  suis  fa¬ 
cultatibus  immunem  atque  liberam  vel  excitant ,  vel  de¬ 
primunt.  Dicuntur  illa  excitantia,  haec  stupefacientia. 


Summus,  ultimus  et  certissimus  in  animae  effi¬ 
cientiam  ex  parte  corporis  influxus,  mors  est.  Orga- 

nismo,  dum  pro  ulteriore  conservatione  non  amplius 
idoneus  est,  egreditur  anima,  patent  omnia  atria,  qui¬ 
bus  paulo  ante  suam  manifestabat  praesentiam.  Natura 
in  suum  sinum  recipit  materiam.  Ens  vero  semper 
activum ,  liberum  atque  idem  novum  vadit  excurrere 
cyclum,  an  hujus,  quem  deserat,  sibi  conscium?  an  in 
immensum  suum  principium,  quemadmodum  gutta  in 
oceanum,  ab  omni  relativa  conscientia  purificatum?  — 
Anima  silet  et  universum  silet,  ast  in  profundis  arguit 
anima. 


Theses  defendendae. 


I. 


B 


ona  educatio  inter  optima  praecavendorum  morbo¬ 
rum  remedia  est  referenda. 

IL 

Claret  medicus  in  p/axi,  qui  psychicam  studuit  hominis 
naturam. 

III. 

Non  dantur  signa  conceptus  facti. 

IV. 

Corpus  hominis  non  est  symbolum  corporis  omnium 
animalium  coacervati. 

V. 

Systema  nervorum  summum  motorem  vitae  organicae 


sistere  nego. 


YI. 


Alius  est  effectus  aquarum  soteriarum,  si  ad  fontem 
hauriuntur,  quam  si  lagenis  reclusae,  procul  a 
fonte,  aegris  porriguntur. 

VII. 

Dantur  morbi  saburrales,  qui  usu  purgantium  au¬ 
gentur. 

VIII. 

Actio  pharmacorum  est  unica  quippe  organica. 

IX. 

Crescente  cultura  crescit  numerus  morborum. 

X.  ■ 

Oculus  certius  statum  virium  resplendet  ac  pulsus. 

XI. 

Debilitas  et  phlogosis  simul  existere  possunt. 

XII. 

In  ampla  naturae  fabrica  absoluta  mors  nullibi. 

XIII. 

Plurimae  juventutis  labes  ex  educatione  perversa  du¬ 
cendae. 

XIV. 

Religio  tamen  per  orbem  terrarum  tantopere  dispar  , 
diversam  ubique  impertit  mortalibus  consuetudinem, 
non  raro  inique  interpretata  in  opprobrium  sani¬ 
tatis  cedentem. 

’  /  XV. 

Sensuum  nullum  divortium  nullusque  principatus. 


